Julien Lefèvre
De Julien Lefèvre, gebuer den 1. Juli 1907 zu Esch-Uelzecht a gestuerwen de 4. Januar 1984 an der Stad Lëtzebuerg, war e lëtzebuergesche Sculpteur a Medailleur.

Säi Papp war den Entreprener Alfred Lefèvre, deen ënner anerem den Hotel Alfa an der Stad Lëtzebuerg am Garer Quartier opgeriicht huet.

De Julien Lefèvre huet vill vu senge Wierker zesumme mat senger Fra Nina-Victorine Kestler (1904-1981) erschaaft. Dës Wierker koumen ënner dem gemeinsamen Numm "Julien et Nina Lefèvre" eraus, wéi z. B. d'Éiereplack Dicks-Rodange-Lentz.

Hie war 1935 Grënnungsmember an éischte President vum Groupement des Escrimeurs, aus deem 1937 d'Fédération luxembourgeoise d'escrime ginn ass.

1936 war hie bei den Olympesche Wanterspiller zu Garmisch-Partenkirchen, wou hien Ersatzmann am Bobfuere war.

Hien huet Lëtzebuerg op den Olympesche Summerspiller 1936 zu Berlin als Sculpteur vertrueden.

Wierker 
 Wandmolerei am Hotel Alfa an der Stad Lëtzebuerg am Garer Quartier
 Medaillon aus Bronz vum Michel Rodange op der Fassad vum Renert-Haus zu Wolz
 Medaillon a Plack vum Edward Steichen op der Edward-Steichen-Plaz zu Béiweng ("Julien et Nina Lefèvre")

Gielercher 

 Commandeur vum Ordre de Mérite du Grand-Duché de Luxembourg (Promotion 1979)

Kuckt och 
 Lëscht vu lëtzebuergesche Konschtschafenden
 Lëscht vu lëtzebuergeschen Olympioniken

Gebuer 1907
Lëtzebuergesch Sculpteuren
Lëtzebuergesch Bobfuerer
Lëtzebuergesch Olympioniken
Gestuerwen 1984
Commandeur de l'Ordre de Mérite du Grand-Duché de Luxembourg